Elemente de psihologie canina - COMPORTAMENT CANIN 
Ierarhia de grupa 


Cainii sunt animale de grupa ce accepta conducerea impusa de un 
exemplar dominant. Din punct de vedere canin, ordinea in grupa nu 
poate fi bazata decat pe relatia de dominare si subordonare, relatie 
care are meritul de a tine grupul inchegat. Acest fapt implica 
existenta unui conducator si stabilirea unei ordini ierarhice. 
Intotdeauna, in cadrul grupei, un caine preia conducerea. Rolul lui 
este foarte bine determinat, el fiind cel ce domina grupa, stabileste 
organizarea acesteia, mentine disciplina si ierarhia in grupa. 
Urmatorul pozitionat ierarhic va fi controlat numai de conducator si, 
la randul sau, va controla restul grupei. Si tot asa, fiecare caine isi 
cunoaste pozitia ierarhica si rolul sau in grupa. 

In activitatea grupei, conducatorul isi mentine cu fermitate pozitia. El 
este cel ce initiaza jocuri, da semnalul pentru vanatoare, mananca 
primul, isi apara teritoriul personal, monteaza primul femelele in 
calduri, isi protejeaza hrana si grupa cu orice pret. 


Bineinteles ca ordinea in grupa se schimba cu trecerea timpului. 
Intotdeauna exista alti caini care, la cel mai mic semn de slabiciune a 
conducatorului, sunt gata sa provoace dispute pentru dreptul a 
accede la pozitia ce confera maximum de autoritate. 

Cand va luati un caine, odata ce l-ati adus acasa, familia 
dumneavoastra devine grupa sau haita lui. De aceea, prin prisma 
celor mentionate mai inainte, este extrem de important ca puiul sa-si 
cunoasca pozitia ierarhica in familie. 

Acest lucru va asigura echilibrul nervos al cainelui, linistea familiei 
dumneavoastra si, totodata, va determina capacitatea cainelui de a se 
adapta la un program de disciplinare. 

Important! O relatie de tip dominant-subordonat este imperativ 
necesara in orice gen de dresaj, indiferent de metoda folosita. 

Ideea ca puiul trebuie sa aiba un singur stapan in familie este total 
gresita si, mai mult decat atat, da nastere unor devieri de 
comportament greu de corectat in timp, cum este agresivitatea fata 
de membrii familiei (in special fata de aceia care sunt pozitionati 
inferior in cadrul ierarhiei de grupa). De aceea, este extrem de 
important ca toti membrii familiei sa dobandeasca pozitia de 
conducator fata de caine. Iar acest lucru se realizeaza stabilind un 
numar de reguli pe care toti membrii familiei trebuie sa le aplice cu 
fermitate, pastrand insa o atitudine placuta si chiar dragastoasa fata 
de caine. 

Odata ce ati reusit sa va impuneti rolul de conducator, acesta trebuie 
mentinut in permanenta. Cainele, cu o surprinzatoare constanta si 
subtilitate, va va testa pentru a gasi o fisura in ierarhie. El va incerca 


sa „castige teren” prin dragalasenii, insa daca va obtine pozitia dorita, 
vor aparea probleme de comportament care se vor agrava odata cu 
maturizarea. 

Pentru evitarea aparitiei problemelor de comportament va 
recomandam sa tineti seama de sfaturile ce urmeaza, pe care le 
propunem ca pe adevarate axiome. 

Nu lasati puiul sa stabileasca directia de mers atunci cand sunteti la 
plimbare. 

Cand trage in lesa sau o ia inainte, pur si simplu bateti din palme si 
schimbati directia de mers. 

Nu lasati puiul sa doarma in pat, pe canapea sau pe fotolii. 

Hraniti puiul numai la orele programate pentru masa. 

Nu va faceti un obicei din a mangaia puiul neconditionat. 

Mangaierea este o recompensa puternica si este bine sa o conditionati 
de executarea corecta a unei comenzi. 

Limitati-i puiului accesul prin apartament si nu-i permiteti sa iasa si sa 
intre primul pe usa atunci cand il scoateti sau il aduceti de la 
plimbare. 


Lumea senzoriala a cainelui 
- Simtul Tactil 

- Gustul 

- Auzul 

- Vazul 

- Mirosul 

- Ceasul biologic al cainelui 


Motivat de ratiuni diferite de cele pe care le experimentam noi, 
cainele se afla intr-un conflict intre ceea ce ar trebui, in mod instinctiv 
sa faca si ceea ce ii cerem noi. Daca ne dorim sa modificam sistemul 
de valori si importanta instinctuala a modului in care cainele se 
comporta in situatii bazate pe reguli umane, va trebui sa 
recompensam si sa sporim recompensa atunci cand ne asculta pe noi, 
stavilind pornirea naturala de a face cu totul altceva sau de a pedepsi 
fizic ori verbal cainele. 

Cunoasterea capacitatilor si totodata a limitelor cainelui ne ajuta sa 
intelegem felul in care acesta percepe realitatea inconjuratoare. 
Pentru a ne explica mai bine comportamentul si reactiile cainelui 
avem nevoie de date referitoare la simturile acestuia, deoarece, prin 
intermediul simturilor, el primeste informatii ce ii determina si ii 
influenteaza comportamentul. 

Un caine care este lasat liber prin curte isi va saluta cu bucurie 
familia, atunci cand membrii acesteia se intorc acasa. Modul natural 
in care un caine saluta revenirea grupei este sa sara si sa-i linga pe 
botic pe cei reveniti (informatie genetica ce isi are radacina in 


comportamentul puilor care, astfel, provocau regurgitarea hranei de 
catre parintii intorsi de la vanatoare). 

Faptul ca afara este noroi, ca ploua sau ca stapanii sunt imbracati 
pentru o ocazie speciala, nu va modifica deloc comportamentul 
cainelui. Si iata ca ceea ce pana mai ieri era permis si chiar incurajat, 
acum, cand labele murdaresc hainele curate cainele este certat sau, 
mai rau, bruscat sau batut. 

Pentru a trata pornirea exuberanta a cainelui de a trata "ca un caine" 
situatia, dresajul se impune a fi inceput inca de la varsta de 2 luni. Si 
chiar daca raspunsul la aceasta problema este un banal SEZI sau 
ASTEAPTA (pentru executia caruia cainele primeste mangaierea mult 
asteptata), veti constata cu surprindere cata dificultate reprezinta 
stavilirea elanului unui pui hotarat sa va dea binete. 

Pentru a fi capabili sa educam un caine sau pur si simplu sa-l 
apreciem ca fiind ceea ce este, se impune sa facem o calatorie intr-o 
lume senzoriala diferita - Lumea simturilor cainelui - pentru a intelege 
cum percepe cainele si mai ales,cum raspunde la viata din jurul sau. 


Simtul Tactil 


Acesta este primul simt care se formeaza. Importanta simtului tactil 
se observa inca din primele zile de viata. Cand se indeparteaza prea 
mult de cateaua-mama, puiul incepe sa o caute, plange si isi leagana 
capul ca un pendul pana o regaseste, lipindu-se de corpul ei. Aceasta 
atingere il calmeaza si il elibereaza de stres. Simtul tactil isi pastreaza 
importanta pe toata durata vietii cainelui. Atingerea (mangaierea) 
ramane cea mai puternica recompensa, chiar si pentru cainii care au 
fost dresati folosind drept stimulent mancarea. 


Gustul 


Gustul, la caini, este functional inca de la fatare, dar capacitatea sa 
este extrem de redusa. Spre deosebire de oameni, care au in jur de 
9.000 de papile gustative, cainii au numai aproximativ 1.700 de 
papile, dispuse in zona anterioara a limbii (dupa cum demonstreaza 
dr. Katherine Houpt, de la Asociatia Medicilor Veterinari din Canada). 
In studiile facute asupra gustului la caini, Katherine Houpt a constatat 
ca femelele prefera hrana indulcita intr-o proportie mai mare decat 
masculii si, de asemenea, faptul ca mai toti cainii prefera hrana calda 
celei reci. Cu toate ca mirosul este cel ce atrage initial cainele catre 
un gen de mancare, acest simt nu mai are un rol important odata ce 
cainele incepe sa manance. Intr-un experiment efectuat pe caini lipsiti 
de capacitatea mirosului, Katherine Houpt a constatat ca 85% dintre 
cainii testati au preferat carnea in locul mancarii uscate. 


Auzul 


Auzul cainelui este cu mult mai fin decat al oamenilor. Cainii pot auzi 
sunete cu frecvente cuprinse intre 20 si apro-ximativ 50.000 de hertzi. 
De asemenea, ei pot detecta sursa unui sunet cu o intensitate extrem 
de redusa (60 de decibeli). Cainii pot auzi un sunet slab de la 25 m, pe 
cand omul aude acelasi sunet de la cel mult 6-7 m. Totodata, 
mobilitatea urechilor ii permite cainelui sa „scaneze” pur si simplu 
mediul, din punct de vedere sonor. 

Acuratetea auzului la caine se intinde pe aproximativ 8 octave si 
jumatate, iar Pavlov a atras atentia ca un caine poate distinge 
tonalitati separate de numai o optime de ton. Dealtfel, folosirea 
diferitelor tonalitati in dresaj este mai mult decat benefica, acesta 
fiind primul pas in eliminarea acordarii recompensei cu mancare. 
Interdictia NU sau FUI se da intotdeauna pe un ton grav, adoptand o 
atitudine usor distanta, iar recompensa BRAVO se da pe un ton inalt, 
vesel, aproape ca o invitatie la joaca. 

Aceasta maniera de lucru intareste intarirea pozitiva a unui anumit tip 
de comportament. lar daca viteza de reactie a stapanului este buna si 
interdictia vine atunci cand cainele este pe cale sa comita o 
"infractiune" sau chiar in timpul actiunii respective, folosirea 
tonalitatii joase va avea efectul scontat. 

Pentru a-i intari increderea in sine, cainelui i se ofera un BRAVO 
vesel, pe un ton inalt, de indata ce inceteaza, macar si pentru o 
secunda, actiunea pentru care a fost amendat. Cel mai usor, 
diferentele de tonalitate se impun, pentru prima data, atunci cand 
vrem sa interzicem cainelui accesul intr-o camera. Dealtfel, 
distingerea diferentelor de tonalitate este dovedita de toti cainii care 
recunosc zgomotul motorului masinii stapanului, dintre atatea altele. 
Tot pe acuratetea auzului se bazeaza si comenzile date cu ajutorul 
fluierelor care emit ultrasunete. 


Vazul 


Acest simt ajunge la maturitate in jurul varstei de 4 luni. Pana la 
aceasta varsta, puiul vede neclar, iar daca incepeti predresajul mai 
devreme de aceasta varsta , oferiti puiului sansa sa vada mingea sau 
carpa, repetand miscarea de stimulare, in situatia in care acesta nu o 
sesizeaza de la inceput. 

Sub nici o forma nu se corecteaza un pui sau un caine adult pentru ca 
observa cu intarziere sau chiar nu vede un obiect in miscare. 
Capacitatea cainelui de a observa un obiect in miscare este de cel 
putin zece ori mai mare decat a omului; cainii pot sesiza si cele mai 
mici schimbari in mediu sau in starea emotionala a stapanului. Astfel, 
un caine ciobanesc poate observa de la un kilometru un semn facut de 
mana ridicata a ciobanului. In mod cert insa, cainele vede mult mai 
bine aproape decat la distanta. La intrebarea daca un caine vede sau 


nu culorile, nu se poate da inca un raspuns ferm. In urma testelor 
realizate in laborator, unii specialisti sustin ca, rudimentar, cainii pot 
distinge culori. Cu cat un caine vede mai bine lateral, cu atat vederea 
in fata este mai redusa. Acesta este motivul pentru care unii caini 
gasesc cu dificultate jucaria ce se afla chiar sub nasul lor. Pe timp de 
noapte, vederea cainilor se adapteaza destul de bine, insa nu atinge 
nici pe departe performantele vederii pisicilor. Oricum, noaptea 
cainele vede mai bine decat omul. 

Pana nu demult s-a sustinut ipoteza ca vederea cainelui este limitata 
la alb-negru si nuante de gri. Recente experimente, insa, au scos la 
iveala faptul ca ochiul cainelui poate distinge cateva culori. 

Faptul ca ochii unui caine stralucesc in lumina farurilor masinii se 
datoreaza stratului opac, numit tapetum lucidum, aflat in spatele 
celulelor receptoare, strat care reflecta lumina. Cainii au o vedere 
bioculara si o mica adancime a campului vizual. Focalizarea unei 
imagini este mai eficienta la rasele cu ochii plasati frontal (precum 
Canicheul), fata de cei cu ochii plasati lateral (cum ar fi Setterii sau 
Retrieverii). 

Extrem de patrunzatori fata de cele mai imperceptibile modificari ale 
mediului si avand o vedere periferica exceptionala, cainii sunt eficienti 
in citirea vizuala a teritoriului si chiar a starilor emotioanale ale 
oamenilor. 

Acuratetea vazului la caine este suficienta pentru a recompune in 
imagini transmisia TV de norma europeana, care are 625 de linii pe 
cadru. Cu alte cuvinte, cainii din Europa pot urmari un program TV 
fara probleme, pe cand cei din SUA, unde se transmite cu numai 525 
de linii pe cadru, vad doar puncte si linii in miscare. 


Mirosul 


Un caine are aproximativ 220 milioane de celule olfactive, pe cand 
omul are numai in jur de 5 milioane. Dr. Roger Mugford (Marea 
Britanie, Institutul pentru Studiul Comportamentului Canin) sustine 
ca, daca membranele ce se afla in nasul unui caine ar fi puse una 
langa alta, suprafata acoperita de acestea ar fi mai mare decat 
suprafata intregului corp al cainelui. Un caine obisnuit are simtul 
olfactiv extrem de pronuntat. El poate detecta si identifica mirosuri 
atat de diluate, incat nici cele mai sensibile instrumente nu le pot 
inregistra. De unde si observatia: cainii „vad cu nasul”. Pe aceasta 
insusire exceptionala se bazeaza succesele obtinute de echipele om- 
caine in detectarea substantelor explozive, a narcoticelor, preluarea 
unei urme si identificarea persoanelor disparute sau a infractorilor, 
gasirea si salvarea sinistratilor etc. 


Mirosul este de natura sa influenteze comportmaentul si psihologia 
cainelui, principalul mod de comunicare si socializare fiind chiar 
mirosul. 

Comunicarea prin miros este mediata de elemnte chimice produse de 
caini, care se numesc feromoni. Feromonii sunt prezenti in saliva, 
fecale, urina, vagin si secretiile acestuia, glandele perianale si intr-o 
glanda situata in regiunea dorsala a cozii. Feromonii unui caine pot 
influenta imediat reactiile comportamentale ale altor caini, excitandu-i 
sau inhibandu-i pe termen lung. 

Fecalele cainilor actioneaza ca adevarate carti de vizita pentru alti 
caini, oferind informatii despre sex si pozitia sociala. Un ritual de 
socializare, de prezentare reciproca, este adulmecarea zonei anale, 
atunci cand 3 caini se intalnesc. Indiferent de pozitia sociala, cainii se 
lasa mirositi, ramanand nemiscati, trecand apoi si ei la investigarea 
celuilalt. 

In urma unui experiment efectuat in SUA, s-a constatat ca un numar 
mare de caini au evitat sa intre intr-un cabinet veterinar, unde un 
caine intr-o stare de alarma a emis o subtanta prin glandele anale, dar 
ca acelasi numar de masculi au intrat, de indata ce locul a fost sprayat 
cu o secretie a unei femele in calduri. 

La fel de importanta este si folosirea marcajelor cu urina, insa acestea 
atrag dupa sine nevoia de a "amprenta" locul deja marcat, iar cainii 
mai agresivi pot lua in paza teritoiul respectiv. 

S-a constatat o reducere considerabila a provocarilor si chiar a 
atacurilor asupra altor caini, atunci cand s-a interzis masculului sa 
ude fiecare colt, fiecare tufis sau copac. Se impune, bineinteles, 
plimbarea cainelui in lesa si, concomitent, inceperea unui program de 
educare. 

Capacitatea cainelui de a analiza si interpreta mirosul tine de dotarea 
naturala a acestuia. Narile mobile ii permit sa determine directia 
mirosului, iar analizarea se face prin adulmecare. Am vazut cu totii 
cum adulmeca un caine, intrerupandu-si respiratia normala. 
Adulmecerea se face in serii succesive, iar daca in respiratia normala 
aerul inhalat merge in plamani, prin adulmecare aerul ramane in 
"culoarele" nazale, unde forma foselor nazale creeaza fluxuri de aer, 
care fac ca particulele de miros sa se loveasca de receptori. 

Aceasta calitate senzationala a cainelui a fost folosita in serviciile de 
paza, prin formarea cainilor de urma. Succesul cainelui in urmarirea 
unui miros poate fi sporit prin expunerea repetata la acel miros, in 
cadrul unei pregatiri specializate, cat si prin administrarea unei 
cantitati mici de cofeina. Abilitatea cainelui poate creste astfel de 
peste 10 ori. 

De asemenea conditiile climaterice avantajeaza, uneori, prelucrarea 
unei urme, ideal fiind amurgul zilei, timp in care temperatura solului 
este putin mai mare decat cea a aerului. 


Cainii pot distinge mirosul diferitelor secretii provenind de la sub- 
brat, palma sau talpa piciorului ale unei singure persoane, iar in urma 
unor experimente, s-a constatat ca acestia pot detecta prin miros 
starile emotionale ale oamenilor. 

Cei mai buni caini de urma sunt cei din rasa Bloodhound, iar aici par 
sa exceleze masculii, mai mult ca sigur datorita faptului ca 
adulmecatul este mult mai des practicat si in comportamentul 
teritorial si sexual. 


Ceasul biologic al cainelui 


Cu totii stim cat de exact poate fi ceasul biologic al cainelui. Daca ora 
de masa este 10, iar stapanul intarzie sa hraneasca cainele, acesta isi 
va face simtita prezenta venind langa stapan, devenind mai activ, 
cerand atentie si uneori vocalizand. 

Cainii isi formeaza obiceiuri, iar acestea sunt reglate conform 
ceasurilor lor biologice. Capacitatea cainilor de a-si adapta ceasurile 
biologice dupa stilul nostru de viata merge pana la acurateatea de 1 
minut la 24 de ore. Daca un caine are un program fix, dupa care toate 
activitatile din viata lui sunt reglate, se formeaza ceea ce se numeste 
Ritmul Organismului 

De asemenea, cainii au capacitatea de a se autoregla la evenimente 
ciclice care apar la intrvale de ore, zilesau chiar luni. Cainii aflati in 
pensiuni, care sunt vizitati periodic de stapanii lor, devin mai activi 
sau mananca mai putin in zilele de vizita. 

Constatand importanta mentinerii unui ritm, este bine ca un program 
de educatie sa aiba in vedere faptul ca dimineata cainii sunt foarte 
activi, hranindu-se si marcand teritorii,stand mult timp in picioare. In 
a doua jumatate a zilei vor dormi (iar acest somn este de o mare 
importanta, el ajutand la refacerea organismului), iar restul timpului îl 
petrec stand, fie in picioare, fie pe jos. De preferat ar fi ca programul 
de educatie sa aiba cel putin o sedinta de 10 minute dimineata. In 
situatia in care programul de dresa este planificat pentru dupa- 
amiaza, cainele ar trebui sa fie odihnit, insa fara a i se fi dat de 
mancare cu cel putin 3-4 ore inainte! 

Existenta ceasului biologic explica si starea de neliniste pe care 
cainele o arata atunci cand intervin schimbari majore in programul 
obisnuit. 

Un caine cu care se lucreaza disciplina stimulata, intr-un program de 
2-3 sedinte pe zi, se va adpta la acest program, cu conditiile ca 
sedintele de lucru sa aiba loc la aceeasi ora, zilnic. Pentru un progres 
real, daca regulile impuse sunt respectate de catre familie, o singura 
sedinta de 10-20 de minute pe zi va fi suficienta. 


Caini care rod mobila si hainele 
- Caini care rod mobila si hainele 


- Caini care sar pe membrii familiei si (sau) pe straini 
- Urinarea si defecarea in casa 


Toti cainii au o perioada în viata în care rod si distrug obiecte si 
lucruri din casa. La pui acest lucru este firesc în perioada schimbarii 
dentitiei. Schimbarea dintilor irita gingia si, daca nu sunt 
supravegheati, puii pot distruge obiecte din casa în încercarea de a 
elimina acest stres. În mod normal, odata ce dentitia este finalizata, 
problema dispare de la sine. Cainii care continua sa roada diverse 
obiecte si dupa aceasta perioada au motive generate de stres, cum ar 
fi: 

plecarile si sosirile stapanului de acasa sunt încarcate de emotie 
mangaieri si atentie acordate în exces atunci cand stapanul este acasa 
stapanul nu are autoritate în fata cainelui 

pedepsirea cainelui prin izolarea acestuia în alta camera 

cainele este batut sau certat atunci cand stapanul ajunge acasa, adica 
la o buna bucata de timp dupa ce acesta a distrus un obiect 

schimbari în programul de masa 

schimbari în programul zilnic obisnuit 

plictiseala 

Nu uitati! Pentru a da rezultate, orice corectie trebuie aplicata în 
timpul greselii sau imediat dupa. Altfel, cainele nu va mai asocia 
corectia cu comportamentul sau, ci mai degraba cu persoana 
dumneavoastra. 

Obiceiul de a roade obiecte poate fi si urmarea unui comportament 
educat! 

Aceasta se întampla atunci cand stapanul initiaza si încurajeaza jocuri 
folosind, în loc de panza de sac, obiecte personale. 


Program de corectare a comportamentului 

Primul pas este sa identificati cauza declansarii comportamentului. 
Apoi, începeti sa lucrati pentru dobandirea si mentinerea autoritatii. 
Aceasta implica parcurgerea unui program de dresaj sau predresaj 
(pentru pui). Cainele va învata comenzile SEZI-ASTEAPTA, CULCAT- 
ASTEAPTA si mersul la pas. Stapanul lucreaza cu cainele 2- 3 sedinte 
pe zi în casa si, dupa ce obtine un rezultat satisfacator, exercitiile pot 
fi reluate afara. 

O zi pe saptamana cainele trebuie dus în zone total necunoscute, în 
lesa retractabila de 5m, si trebuie laudat entuziast ori de cate ori vine 
la stapan. La acest exercitiu stapanul se îndeparteaza tot timpul de 
caine. Exercitiul poate dura 20-30 de minute. 

Atunci cand ramane singur în casa, cainelui i se lasa un os, pentru a-i 
canaliza tendinta de a roade si a-l elibera de stresul provocat de 
plecarea stapanului. Daca în prezenta stapanului cainele vrea sa 
roada vreun obiect, tot ce aveti de facut este sa-l strigati, sa-i 
distrageti atentia si sa-i oferiti osul, laudandu-l entuziast atunci cand 


se arata interesat. Ignorati cainele timp de cinci minute, înainte de a 
pleca de acasa. Nu-i adresati nici o vorba. Cu alte cuvinte, eliminati 
emotia despartirii. 

La întoarcerea acasa ignorati cainele pentru cateva minute. Numai 
dupa ce acesta s-a relaxat si s-a asezat sau s-a culcat îl puteti 
mangaia, pret de 3-5 secunde. Apoi, o perioada de cateva minute, nu-l 
mai bagati în seama, nici macar nu va uitati la el. Lauda si 
mangaierea nu se acorda în zona usii de la intrare. 

Stresul fiind legat de plecarile si sosirile stapanului, zona usii este 
locul în care cainele se simte cu adevarat frustrat. Aceasta regula este 
foarte greu de respectat, pentru ca toti suntem emotionati de 
entuziasmul cu care cainele ne întampina la revenirea acasa si abia 
rezistam tentatiei de a-l mangaia. 

In cazul în care veniti acasa si constatati ca a distrus un obiect, nu-i 
atrageti atentia asupra acestuia. Oricum, cainele a ros ce a avut de 
ros si daca l-ati certa sau l-ati bate nu ar întelege de ce e pedepsit. 
Ignorati cainele pana ce se relaxeaza si, dupa o scurta mangaiere, 
scoateti-l din camera unde a produs paguba. Abia acum începeti sa 
faceti curatenie. Pentru perioada în care cainele ramane singur acasa 
e bine sa-i limitati accesul în camere, lasandu-l în hol sau într-un 
spatiu restrans, cu o singura jucarie sau un os. 

Atentie! 

Acest spatiu trebuie folosit în acest scop si cand sunteti acasa, pentru 
perioade scurte de timp, astfel încat cainele sa nu interpreteze 
izolarea lui drept pedeapsa. 

Caini care sar pe membrii familiei si (sau) pe straini 

- Caini care rod mobila si hainele 

- Caini care sar pe membrii familiei si (sau) pe straini 

- Urinarea si defecarea in casa 


Motivele pentru care cainii sar cu labele pe dumneavoastra si (sau) pe 
alte persoane pe care le întalnesc sunt: 

Saritul reprezinta o forma de salut ce îsi are radacina în maniera în 
care puii si cainii adulti saluta reîntoarcerea unor membri ai grupei, 
lingandu-i pe bot, cu mentiunea ca puii obtin în urma acestui salut si 
regurgitarea hranei de catre adultii grupului. 

Multi stapani încurajeaza saritul pe ei, prin tentativa de a tempera 
cainele încercand sa-l dea jos. Chiar si atunci cand tonul vocii denota 
suparare sau este ferm, atingerea fizica prin care sperati sa-l potoliti 
constituie pentru caine o recompensa extrem de puternica. 

Joaca rezultata în urma acestui salut constituie, de asemenea, o 
recompensa deosebita. În general, stapanii se plang de acest 
comportament abia atunci cand cainele le murdareste hainele chiar 
înainte sa plece la o întalnire importanta... În alte situatii, cand 
cainele se comporta absolut la fel, nimeni nu pare a fi deranjat. 


Prevenire 

O metoda de prevenire a acestui gen de salut se aplica cu usurinta la 
pui. Cand puiul vine bucuros sa va salute, lasati-va pe vine, 
împiedicandu-l sa sara pe dumneavoastra în încercarea de a vi se 
apropia de fata. De asemenea, învatand puiul sa execute comanda 
SEZI, puteti preveni acest comportament. 


Program de corectare a comportamentului: 

Prima faza a programului este prevenirea sariturii pe stapan: 

ignorati cainele la venirea acasa, nu-i adresati nici o vorba, treceti pe 
langa el chiar daca sare pe dumneavoastra dupa ce cainele, 
nedumerit, se potoleste, dati-i comanda SEZI (daca nu executa, îl 
puneti în SEZI cu un minimum de atingere) 

dupa executie mangaiati cainele pret de maximum trei secunde, dupa 
care îl ignorati. În cazul în care cainele sare pe musafiri, regizati 
cateva vizite ale unor prieteni. Cu cainele în lesa, comandati SEZI. 
Musafirii trebuie sa ignore total cainele pe durata vizitei. Cainele, înca 
în lesa, este pus în CULCAT-ASTEAPTA. Dupa aproximativ 10 minute, 
daca este linistit, poate fi lasat liber. 

Repetati acest exercitiu de 6-7 ori, în zile diferite. 


Urinarea si defecarea in casa 

- Caini care rod mobila si hainele 

- Caini care sar pe membrii familiei si (sau) pe straini 
- Urinarea si defecarea in casa 


Marcarea cu urina a teritoriului personal si a proprietatii este un 
comportament instinctiv, atat la femele cat si la masculi. Marcarea 
prin defecare este deseori întalnita, mai ales la femele. 

În dorinta de a-si marca proprietatea, cainii urineaza pe un teritoriu, 
un obiect, un animal, un alt caine sau chiar si pe o persoana. 
Marcarea cu urina si compararea mirosurilor acesteia pot genera 
conflicte, uneori sangeroase, între doi masculi dominanti. 

În cazul urinarii si defecarii în casa, cauzele pot fi urmatoarele: 
needucarea cainelui la timp în ceea ce priveste regulile de igiena si 
respectarea acestora 

schimbarea alimentatiei 

cainele sufera de o afectiune fiziologica 

cainele este confuz si nesigur în relatia cu membrii familiei umane 
cainele este izolat din cauza unui comportament nepotrivit atunci 
cand vin musafiri 

în vecinatate se afla o femela în calduri 

schimbarea locuintei. 

Avand în vedere multitudinea de cauze care pot genera acest 
comportament, trebuie mai întai sa determinati unde si cand se 


produce urinarea, informatie ce va va ajuta sa stabiliti în mod corect 
cauza. 

Un caine care urineaza o cantitate mare într-un singur loc din casa si 
refuza sa urineze afara nu a fost bine educat. Asa cum stim, pana ce 
puii nu au finalizat seria de vaccinuri obligatorii nu pot iesi afara si e 
problema noastra sa stabilim un loc unde ei îsi pot face nevoile. Cand 
însa puiul poate iesi, nu va asteptati ca lucrurile sa se schimbe de la 
sine. 

Stapanul trebuie sa-si faca timp si sa înceapa programul de educare si 
de stabilire a noilor reguli. 

În cazul în care cainele urineaza cate putin ridicand piciorul si 
"preferand" zona usii de la intrare sau zona ferestrelor, se poate 
spune ca acesta are un caracter dominant si protectiv. 
Comportamentul arata preocuparea cainelui de a transmite un mesaj 
catre cainii din zona si, mai ales, de a-si face simtita prezenta. Cainii 
care se manifesta astfel sunt lasati, de obicei, sa urineze pe unde 
apuca cand sunt scosi la plimbare si urineaza cate putin, marcand 
strada în mai multe locuri. 

Am sa exemplific cu un caz extrem de interesant, cand un mascul, 
dupa ce urina pe mai toata strada, revenea în casa si se posta la 
geam, urmarind aparitia altor caini pe teritoriul lui. La început, se 
multumea sa ameninte de la distanta latrand înfuriat atunci cand alti 
masculi marcau, la randul lor, teritoriul. Dupa o perioada a început sa 
latre chiar si la trecatori. Frustrarea cainelui a dus, pana la urma la 
urinarea pe mobila, perdele si peretele cu ferestre ce dadeau spre 
locul supravegheat. 

In cazul în care cainele este învatat sa urineze afara si numai în mod 
accidental se mai scapa si în casa, ganditi-va daca nu a avut loc o 
schimbare în alimentatia animalului sau consultati un medic veterinar 
pentru a elimina posibilitatea unei afectiuni renale. 

Aparitia unui nou pui în casa poate, de asemenea, genera "accidente", 
datorita stresului creat de pierderea afectiunii stapanilor. 

Corectarea comportamentului impune urmatoarele masuri: 
conditionarea mangaierii si a laudei de executarea unei comenzi 
începerea unui program de dresaj bazat pe motivarea cainelui. 

in cazul urinarii sau defecarii accidentale, ignorati complet 
evenimentul si nu faceti curat în prezenta cainelui. Scoateti cainele 
din încapere si curatati locul. 

in cazul în care, la revenirea în camera cainele miroase locul proaspat 
curatat, corectati verbal cu FUI sau NU E VOIE. De îndata ce cainele 
îsi muta privirea sau se îndeparteaza de locul respectiv, laudati-l 
entuziast. 

Important! Toti membrii familiei trebuie sa trateze cainele în aceeasi 
maniera. 

În cazurile critice limitati accesul la apa. Nu primiti alti caini în vizita 
pe durata programului de corectare. 


Coprofagia 

Acest comportament indica o deficienta digestiva, de obicei o proasta 
asimilare a proteinelor. O vizita la medicul veterinar se impune, 
pentru a clarifica situatia. Parazitii interni, de asemenea, pot cauza 
coprofagia. O alta cauza poate fi si hranirea în exces a cainelui. 
Aceasta duce la supraîncarcarea aparatului digestiv si imposibilitatea 
digerarii complete a mancarii. Dupa defecare, cainele îsi mananca 
fecalele considerandu-le înca substante nutritive. Un program de 
corectare implica modificarea cantitatii de hrana si a numarului de 
mese, precum si pastrarea curateniei locului respectiv, dupa defecare. 
În cazul în care cainele a defecat în casa, de preferat este sa-l mutati 
într-o camera de unde sa nu va vada cand strangeti fecalele. 


Socializarea puiului 


Socializarea PUIULUI 

Socializarea puiului se refera la expunerea acestuia la mediul 
inconjurator, la diverse experiente care, avand loc in perioada de 
dezvoltare a puiului pana la maturitate, marcheaza comportamentul 
acestuia si, de multe ori, chiar il modifica. In functie de cat de bine 
este realizata socializarea, puiul va putea sau nu sa aiba o viata 
fireasca, normala, adaptata la viata de grup. 

Prima perioada importanta de socializare este perioada de expunere 
la viata de cuib. Intre 4 si 7 saptamani, adica in perioada de 
socializare la grupa canina, puiul invata cum se comporta cainii. 
Invata sa primeasca mesaje si sa reactioneze la ele. Invata ce 
inseamna sa muste si sa fie muscat. Prin limbajul trupului, adoptand 
diferite pozitii, puiul reuseste sa-si gaseasca un loc in grupa, mai 
precis in ierarhia acesteia. 

Relatiile dintre pui sunt de natura subordonat-dominanta, fara ca 
aceasta ierarhie sa fie permanenta. Prin intermediul mesajelor 
amintite, ierarhia se poate schimba. 

Socializarea la grupa umana este optim sa inceapa intre varsta de 7 si 
8 saptamani. Cum am mai spus, aceasta este varsta la care puiul 
poate fi achizitionat si separat de cuib. Odata dus in noua sa casa, 
puiul incepe sa treaca prin experiente noi ce il vor ajuta in adaptarea 
la noua familie. 

Socializarea la mediu 

Socializarea la mediu poate fi inceputa numai dupa imunizarea 
cainelui (seria de vaccinuri obligatorii). 

Prima iesire a cainelui este deosebit de importanta si trebuie 
pregatita cu atentie. Este important sa iesiti cu cainele in lesa si sa 
aveti la dumneavoastra o jucarie, poate o minge, si chiar un pic de 
mancare (hrana uscata sau cubulete din carne de vita fiarta). Puiul 
trebuie lasat sa exploreze avand insa grija ca experientele prin care 


trece sa fie de natura pozitiva. Pentru primele zile, plimbarile trebuie 
sa fie scurte, iar atentia puiului puternic motivata catre 
dumneavostra. Vor fi trecatori care, la vederea unui pui, vor vrea sa-l 
mangaie si poate chiar sa se joace cu el. Acest gen de contact este 
pozitiv, deoarece pregateste puiul pentru diversitatea persoanelor 
care vor aparea in viata lui. Nu uitati insa ca mangaierea prelungita si 
joaca formeaza adanci legaturi de prietenie si, uneori, chiar 
dependenta. Persoane straine de familie pot sa mangaie pentru scurt 
timp puiul, insa niciodata nu lasati pe altcineva sa se joace cu puiul 
mai mult decat o faceti dumneavoastra. 

Folosind stimulentele amintite mai inainte, expuneti progresiv puiul la 
diferite situatii noi: sunete, trafic, plimbari pe sol cu diferente de 
nivel, scari, interior de lift, pasaje de metrou etc. Lasati imaginatia sa 
lucreze pentru ca, cu cat va fi mai expus, puiul va invata mai usor. 
Cand vorbim de invatat, ne referim evident la formarea si mentinerea 
reflexelor, la programul de dresaj. 


Agresivitatea canina 

Una dintre devierile de comportament pe care le pot manifesta cainii 
este agresivitatea. Pentru a recunoaste sau a preveni aparitia unei 
asemenea devieri de comportament trebuie ca agresivitatea cainelui, 
in general, sa fie pe deplin inteleasa. 


Starile de agresivitate difera, in primul rand, prin originea lor. Astfel, 
agresivitatea dominanta este transmisa genetic, iar agresivitatea intre 
masculi este strans legata de echilibrul hormonal. 


Alte forme de agresivitate pot fi generate de mediul inconjurator, de 
obiecte aflate in miscare, de stari de spirit sau, pur si simplu, pot fi 
dobandite prin programe de dresaj specializate. 


Chiar si in aceste cazuri, starile de agresivitate sunt strans legate de 
nivelul si limita de stres precum si de gradul de excitatie nervoasa a 
cainelui. Agresivitatea unui caine nu se manifesta neaparat prin atac 
direct, cu muscaturi sangeroase, cu toate ca, in cazuri extreme, se 
ajunge si la asa ceva. 


Agresivitatea poate imbraca forme subtile, desprinse dintr-un ritual 
de comunicare si avertizare ce se concretizeaza in expresii faciale, 
pozitii ale corpului, latrat, marait ori privire intensa si fixa. 


Starea de agresivitate poate fi declansata ofensiv sau defensiv. Cainii 
pot alerga dupa o persoana sau un animal si sa muste (agresivitate 
ofensiva) sau pot sa fuga de o persoana sau de un animal si, incoltiti 
fiind, sa muste defensiv. 


Agresivitatea este influentata de sex, varsta, talie, echilibru hormonal, 
teritoriu, spatiu personal, pozitia ierarhica in grupa si de experientele 
traite anterior. Confruntarile agresive, chiar sangeroase, pot lua 
forma unei competitii: lupta pentru mancare, teritoriu, cuib sau 
rivalitatea starnita de prezenta unei femele in calduri. Aceste 
confruntari reprezinta pentru combatanti o oportunitate de a-si 
valorifica potentialul genetic in scopul supravietuirii si perpetuarii 
speciei. 


O enumerare a starilor de agresivitate cu origini diferite se prezinta 
astfel: 


Agresivitate dominanta 

Agresivitate posesiva (include agresivitatea competitiva) 
Agresivitate din frica (include agresivitatea generata de durere) 
Agresivitate protectiva (include agresivitatea teritoriala si 
agresivitatea materna) 

Agresivitate intre masculi 

Agresivitate din instinct de vanatoare 

Agresivitate invatata 

Agresivitate idiopatica 

Agresivitate in joaca 


